stanford-oval/wikipedia huggingface dataset:
AMD K6-2
Markkina-asema

K6-2 oli suunniteltu kilpailemaan Intel Pentium II:n kanssa, joka oli hieman vanhempi ja huomattavasti kalliimpi kuin K6-2. Niiden suorituskyky oli aluksi jotakuinkin samaa tasoa. K6-2 oli kuitenkin aluksi hieman nopeampi yleisissä tehtävissä, kun taas Pentium II:n liukulukusuorituskyky oli huomattavasti edellä K6-2:a. K6-2 menestyi markkinoilla hyvin. Sen ansiosta AMD sai kerättyä AMD Athlonin kehitykseen ja julkaisuun tarvittavan julkisuuden ja pääoman. Kellotaajuuksien kasvaessa Intel alkoi kasvattaa suorituskykyetumatkaa paremman välimuisti- ja väylärakenteensa ansiosta, ja myöhemmin K6-2 kilpaili lähinnä Intel Celeronin kanssa.
AMD:n julkaistua Athlonin K6-2:n valmistusta jatkettiin melko pitkään, koska K6-2 oli jo tuolloin hyvin halpa valmistaa ja markkinoilla oli kysyntää halvemmille suorittimille. Nopein K6-2 toimi 550 megahertsin kellotaajuudella, mikä on erinomainen kellotaajuus 5–6-vaiheisella liukuhihnalla varustetulle 0,25 µm:n valmistustekniikalla valmistetulle suorittimelle, Intelin Pentium III:ssa ja Celeronissa oli kuitenkin kaksi kertaa pidempi liukuhihna. Toisaalta nämä viimeiset K6-2:t kärsivät pahasti sekä kaukana emolevyllä olevasta L2-välimuistista että hitaasta liukulukuyksiköstään, joten suurehkosta kellotaajuudestaan huolimatta ne olivat aikalaisiinsa nähden melko heikkotehoisia.
Parannukset K6:sta

K6-2 oli ensimmäinen suoritin, joka sisälsi liukulukuja tukevan SIMD-käskykannan. AMD nimesi sen 3DNow!:ksi. Se paransi suorittimen suorituskykyä selvästi uusissa 3D-ohjelmissa, jotka olivat kirjoitettu käyttämään sitä, mutta ei auttanut yhtään sitä käyttämättömän ohjelmakoodin nopeuteen. Intel julkaisi vastaavan, mutta monimutkaisemman SSE-käskykannan noin vuotta myöhemmin. Lähes kaikki K6-2:t käyttivät 100 megahertsin väylää tukevia Super Socket 7 -emolevyjä, koska aikaisemmissa K6-suorittimissa käytetty 66 MHz:n väylä oli paha suorituskykypullonkaula, lähinnä koska L2-välimuisti sijaitsi väylän takana. 
3DNow!:n ja nopeamman väylän lisäksi K6-2:ssa oli paranneltu MMX-suorituskykyä; Alkuperäinen K6 pystyi suorittamaan MMX-käskyjä vain toisella liukuhihnallaan, K6-2 molemmilla, mikä kaksinkertaisti teoreettisen MMX-suorituskyvyn.
K6-2+

Vähemmän tunnettu K6-2+ oli K6-2, johon oli lisätty 128 kibitavua integroitua L2-välimuistia ja joka oli valmistettu 0,18 mikrometrin prosessilla. Käytännössä se oli siis pienempi versio K6-III+:sta. K6-2+ oli suunniteltu kannettaviin tietokoneisiin, eikä sitä markkinoitu pöytäkoneisiin, mutta sitä oli kuitenkin harmailta markkinoilta saatavilla myös pöytäkoneisiin. K6-2+ tarjosi selvästi alkuperäistä K6-2-prosessoria paremman suorituskyvyn, mutta jo sitä ennen olivat markkinoille tulleet myös Athlon ja K6-III, jotka molemmat voittivat sen suorituskyvyssä selvästi. K6-2+ saavutti 550 megahertsin kellotaajuuden.
Merkittävä uusi ominaisuus K6-2+:ssa oli PowerNow-nimellä kulkenut ominaisuus, joka tarkoittaa sitä, että suorittimen kellotaajuutta pystyttiin laskemaan silloin, kun täyttä suorituskykyä ei tarvittu. Tämä mahdollisti selvästi pidemmän akunkeston kannettavalle tietokoneelle kevyessä käytössä.
Aiheesta muualla

Kuvia tai muita tiedostoja aiheesta AMD K6-2 Wikimedia Commonsissa
Suorittimen esittely AMD:n sivulla
Bosco Lin Chi-nan

Bosco Lin Chi-nan (s. 14. toukokuuta 1943) on taiwanilainen roomalaiskatolinen piispa. Hänet vihittiin papiksi 6. tammikuuta 1973 ja nimitettiin Kaohsiungin hiippakunnan vihkipiispaksi sekä Alexanumin titulaaripiispaksi 28. syyskuuta 1992. Piispaksi vihkiminen seurasi 2. tammikuuta 1993. Pääkonsekraattorina toimi Paul Shan Kuo-hsi, jota avustivat Matthew Kia Yen-wen ja Joseph Lin Thien-chu.
Lin Chi-nan sai 24. tammikuuta 2004 nimityksen Tainanin piispaksi.
A1 (tie Britanniassa)

| A1 |
| --- | --- |
 A1 Blythissä.
Maa:  Yhdistynyt kuningaskunta
Alkupiste:  Lontoo
Päätepiste:  Edinburgh
 Reitti. 
Valtatie A1 on Lontoosta Edinburghiin kulkeva tie. Se on Britannian pisin samalla numerolla merkitty tie. Kun tienumerointi otettiin 1920-luvulla käyttöön, Englannin ja Skotlannin pääkaupungit yhdistävä maan tärkein tie sai numeron yksi. Nykyisin A1 koostuu vaihdellen moottoritiejaksoista ja kaksiajorataisista tieosuuksista, mutta Newcastlen ja Edinburghin välillä on myös yksiajorataisia osuuksia.
Tie suunniteltiin alkujaan vuonna 1921. Sen jälkeen sen linjaukseen on tehty muutoksia, kun suurimpiin kaupunkeihin on tehty ohitustiet. Osia tiestä on vuodesta 1956 alkaen muutettu moottoritieksi.
Taulukossa tien eri osuudet.
| Tien nimi | Liittymät | Pituus (km) | Kreivikunnat | Pääkohteet |
| --- | --- | --- | --- | --- |
| A1 |  | 26,68 | Lontoo Hertfordshire | Lontoo |
| A1(M) | 1–10 | 38,84 | Hertfordshire | Hertford Stevenage |
| A1 |  | 42,24 | Hertfordshire, Bedfordshire Cambridgeshire | Bedford Cambridge |
| A1(M) | 13–17 | 20,66 | Cambridgeshire | Peterborough |
| A1 |  | 117,44 | Cambridgeshire, Lincolnshire Nottinghamshire | Stamford, Grantham Newark on Trent |
| A1(M) | 34–38 | 24,34 | South Yorkshire | Doncaster, Rotherham Barnsley |
| A1 |  | 12,08 | South Yorkshire West Yorkshire | Pontefract Wakefield |
| A1(M) | 40–49 | 57,59 | West Yorkshire North Yorkshire | Selby. Leeds York,Wetherby |
| A1 |  | 37,04 | North Yorkshire | Thirsk Scotch Corner |
| A1(M) | 56–65 | 55,45 | North Yorkshire, County Durham Northumberland | Darlington, Bishop Auckland Teesside, Durham Sunderland |
| A1 |  | 206,42 | Northumberland, Berwickshire East Lothian, Edinburgh | Gateshead, Newcastle-upon-Tyne Morpeth, Alnwick Berwick-upon-Tweed, Haddington Edinburgh |
| Yhteensä |  | 638,78 |  |  |
AMD Phenom

AMD Phenom X4-siru
Phenom on AMD:n työpöytäkäyttöön suunnattu suoritinsarja, joka perustuu AMD K10 -arkkitehtuuriin. Ensimmäiset Phenom-suorittimet julkaistiin vuonna 2007
Phenom

Kolmiytimiset versiot (8xxx-sarja, koodinimeltään "Toliman") tulivat hieman neliytimisten (9xxx-sarja, koodinimeltään "Agena") jälkeen. Phenomeista on tehty myös FX-versioita, joiden ero tavallisiin suorittimiin nähden on niiden kerroinlukottomuus.
AMD markkinoi Phenom-suorittimia ensimmäisinä aitoina neliytimisinä suorittimina (Intelin neliytimisissä on 2x2 sirua yhdessä kotelossa) ja kehui niiden huikeaa suorituskykyä. Suorittimien liitäntänä on AM2+-suoritinkanta, joskin ne ovat yhteensopivia vanhempienkin Socket AM2 -suoritinkantojen kanssa. Kaksiytimellisiä K10-suorittimia kutsutaan nimellä Athlon X2.
Phenom > Vika suorittimen TLB-puskurissa

Ennen Phenom-suorittimen julkaisemista niiden TLB-puskurissa (engl. Translation lookaside buffer) havaittiin vika. Suorittimet tuotiin kuitenkin "viallisina" markkinoille, ja vian kiertämiseksi julkistettiin bios-korjaus, joka poisti käytöstä jotain suorittimen ominaisuuksia hidastaen suorittimien toimintaa noin 10 prosentilla. Myöhemmin ilmestyi suorittimen kolmas versio, jossa ongelma oli korjattu.
Phenom > Piirit > Agena (65 nm SOI)

Neljä AMD K10-ydintä
L1-välimuisti: 64+64 kt per ydin
L2-välimuisti: 512 kt per ydin
L3-välimuisti: 2 Mt
Muistiohjain: Kaksikanavainen DDR2-1066 MHz
Suoritinkanta: AM2+
TDP: 65, 95, 125 ja 140 W
Kellotaajuus: 1 800–2 600 MHz
Mallit: Phenom X4 9100e – 9950
Phenom > Piirit > Toliman (65 nm SOI)

Kolme AMD K10-ydintä
L1-välimuisti: 64+64 kt per ydin
L2-välimuisti: 512 kt per ydin
L3-välimuisti: 2 Mt
Muistiohjain: Kaksikanavainen DDR2-1066 MHz
Suoritinkanta: AM2+
TDP: 65 ja 95 W
Kellotaajuus: 2 100–2 500 MHz
Mallit: Phenom X3 8250e – 8850
Baroque Works

Baroque Works on kuvitteellinen alamaailman organisaatio One Piece -nimisessä mangassa/animessa.
Baroque Worksissa on 13 paria pääagentteja, joista kaikilla miehillä on numerokoodi ja naisilla jonkin juhlapäivän nimi (osa japanilaisia). Mr.2 Bon Clay on ainoa, jolla ei ole paria, mutta tämä johtuu varmaankin siitä, että hän on transvestiitti eli edustaa sekä miestä että naista. Baroque Worksissa on siis 27 pääagenttia. 6–13-agenttiparit ovat taitavia, mutta eivät omista supervoimia. 5–0:n lähes kaikki jäsenet omistavat pirunmarjavoimat tai ovat hyvin taitavia ilmankin. Pari numero 13 tunnetaan eläinagentteina, jotka tunnetaan "Epäonnekkaina" (Unluckies). He toimivat viestien lähettäjinä, mutta osaavat myös taistella. Baroque Worksin päätavoite on perustaa "ihannevaltio Utopia" epäreiluin keinoin. Heidän tavoitteensa on siis tehdä vallankumous Alabastassa.
Mitä voimakkaampi agentti sitä alempi numero. Näiden 13 agenttiparin lisäksi kuuluu joukkoon Millionsseja ja Billionsseja, jotka eivät tunnu olevan voimakkaita elleivät ole joukossa.
Jäsenet > Johtaja, Mr. 0

Sir Crocodile
Jäsenet > Varajohtaja, Miss All Sunday

Nico Robin
Upseeriagentit > Mr. 1

Mr. 1:n oikea nimi on Daz Bones. Hän on voimakkain jäsen Mr. 0:n jälkeen. Hän työskentelee Miss Doublefingerin kanssa.
Mr. 1 on syönyt Supa Supa no Mi (Dice Dice Fruit/Teräterämarjan) jonka avulla hän voi muuttaa kehonsa mitä tahansa osaa metalliksi ja muodostaa esim. sormistaan miekankaltaisia teräaseita. Hän voi pyörittää ranteisiin tekemiään teriä kuin sirkkeleitä, luistella taistelupaikalla tekemällä jaloistaan luistimet ja halkaisemaan rakennuksia yhdellä raapaisulla. Hän on nopea ja taitava. Mr. 1 kuitenkin hävisi Zorolle joka harjoitteli Mr. 1:llä leikkaamaan metallia. Kuitenkin hän onnistui melkein voittamaan Zoron mutta Zoron "mitä enemmän vuodat verta sitä voimakkaammaksi tulet" taidon takia Mr. 1 hävisi yhdellä Zoron hyökkäyksellä. Ensin Zoron piti opetella olemaan leikkaamatta ja kuulemaan metallin hengitys.
Mr. 1 joutui mangan mini-arc.ssa muiden Baroque Worksin jäsenien kanssa vankilaan ja päätyi samaan selliin Crocodilen ja Mr. 4:n kanssa. Baroque Worksin jäsenet aikoivat paeta mutta Mr. 1 kieltäytyi pakenemasta ja jäi Crocodilen kanssa vankilaan ja heidät aiotaan kuljettaa Marine vankila Impel Downiin.
Upseeriagentit > Miss Doublefinger

Ensimmäisen kerran Miss Doublefinger nähtiin Spiders Cafen omistajana, Paulana joka on tai ei ole hänen oikea henkilöllisyytensä. Hän on teräihminen Mr. 1:n kanssa. Hän on syönyt Toge Toge no Mi (Spike Spike Fruit/Okaokamarjan) jonka avulla hän voi luoda piikkejä mistä kehonosastaan tahansa. Hän voi kiivetä pitkin seiniä ja kattoja luoden jalkapohjistaan piikkejä, muuttua piikkipalloksi, antaa piikkejensä avulla itselleen dopingia ja raapaista tekemällä sormistaan pitkiä piikkejä. Hänen vastuksensa on Nami joka opetteli käyttämään uutta Clima Tact asettaan jonka Usopp rakensi. Miss Doublefinger hävisi taistelun Namin tehtyä "Tornado Tempo" hyökkäyksen joka singautti Miss Doublefingerin kahden seinän läpi. Namin lisäksi Zoro lähinnä harjoittelee taistelun aikana. Nami käyttämään Clima Tactia ja Zoro leikkaamaan metallia.
Miss Doublefinger vietiin mangan mini-arc.ssa vankilaan mutta hän pakeni yhdessä muiden Baroque Worksin jäsenten (paitsi Sir Crocodilen ja Mr. 1:n jotka eivät paenneet) kanssa.
Upseeriagentit > Mr. 2

Mr.2 on transvestiittiagentti. Hän edustaa molempia sukupuolia ja siksi hänellä ei ole paria. Hän on tunnustautunut homoksi. Hänet tunnettiin aluksi nimellä Bon Kurei, mutta myöhemmin hänen nimensä korjattiin Bon Clayksi.
Baroque Worksissa hänet tunnetaan Okamana, joka tarkoittaa transua. Hänen vakioasentonsa ovat tanssimaisia, ja hän pitää tanssimisesta ja laulamisesta. Hän on pitkä ja hänen taistelutyylinsä on mangassa "Okama Kenpo", mutta animessa Ballet/Dancer Kenpo ja englanniksi dubatussa "Crazy Karate". Suomen mangassa se on "hintsukungfu". Hänen englantilainen äänensä on hieman professorimainen, mutta japanin ääni taas nenäkäs ja mörisevä mutta melko korkea.
Bon Clay on syönyt matkimatkimarjan (Clone clone fruit/mane mane no mi), joka antaa hänelle kyvyn muuttua kenen tahansa kaksoisolennoksi - hänen on tosin kosketettava ensin oikealla kädellään henkilöä joksi hän aikoo muuttua.
Mr.2 Bon Clayn Mr.2 merkitsee hänen miehisyyttään ja Bon Clay taas naisellisuutta. Siksi hän ei yleensä ole pelkästään Mr.2 vaan Mr.2 Bon Clay. Naispuolisilla agenteilla on joku juhlapäivä koodinimenään. Bon Clay on väännelmä japanilaisesta Bonkurei-nimisestä heinäkuun 15. päivänä tai elokuun 15. päivänä vietettävästä juhlapäivästä, jossa kunnioitetaan kuolemaa. Lisäksi Bon-Odori on tanssi, vaikka se ei Bon Clayn nimeä kovasti muistutakaan. Hänellä on oma laulunsa "Oh, Come my way!", jonka voi myös yhdistää Okama wayksi eli "transvestiitin tie". Tämän kappaleen hän laulaa animessa tullessaan Spider's Cafeen.
Jokaisella agentilla näkyy jollain tavalla agenttinumero asussaan. Bon Claylla se näkyy hänen asunsa selkämyksestä nousevien kahden joutsenen päistä, jotka muodostavat numeron 2.
"Chan" on lähinnä naispuolisen nimen pääte (esimerkiksi Nami-chan"). Kuitenkin Mr.2 Bon Clay käyttää tätä päätettä Luffystä, Straw-chan, Usoppista, Nose-chan ja jopa hänen pomostaan Sir Crocodilesta kun hän paljastaa identiteettinsä: Zero-chan.
Bon Clay paljastuu oikealta nimeltään Benthamiksi jaksossa 433.
Upseeriagentit > Mr. 3

Mr. 3 on tietynlainen strategisti jonka mielestä hänen suunnitelmansa ovat taidetta. Hänen tehtävänsä oli tappaa Olkihattupiraatit Little Gardenissa ja samalla napata jättiläisten Dorryn ja Broggyn löytöpalkkiot. Mr. 3 on syönyt Doru Doru no Mi (Wax Wax Fruit/Vahavahamarjan) jonka avulla hän voi luoda mistä tahansa ruumiinosastaan vahaa mutta ei muuttamaan itseään vahaksi. Mr. 3 pystyy luomaan patsaita vahansa avulla, lukkoja vahasta joilla hän voi avata lukkoja. Hän on myös hyvä tekemään "vahalukkoja" ihmisten ruumiinosiin esimerkiksi jähmettämällä kädet yhteen. Hän pystyy tekemään itselleen jopa vahasta haarniskan jota ei noin vain rikota.
Hänen suunnitelmansa yksi osa oli saada Olkihatut ansaan. Mutta hän sai vain Vivin, Namin ja Roronoa Zoron. Ansana toimi jättiläismäinen kynttelikkö joka pyöri tuottaen vahasadetta joka hitaasti jähmetti heitä. Vivi ja kumppanit olivat jaloistaan kiinni kynttilän jalassa joten he eivät päässeet pakoon. Zoro oli kuitenkin valmis leikkaamaan jalkansa irti päästäkseen taisteluun josta hän saikin elinikäiset arvet sääriinsä. Luovuttuaan ideasta Zoro päätti näyttää uljaalta kuollessaan kohottamalla miekkaansa kohti taivasta. Kynttelikkö kuitenkin saatiin rikottua Luffyn vahakäsilukolla joka rikkoi kynttelikön jalan osuttuaan voimalla siihen ja Vaakun (Caruen) kynttelikön ympärille sitoman öljyssä kastetun köyden ja Usoppin liekkitähdenlento-hyökkäyksen avulla. Mr. 3 voitettiin samaan aikaan kuin Little Gardeniin päätyneet muut agentit, hänen parinsa Miss Golden Week, Mr. 5 ja Miss Valentine. Samalla saarella voitettiin myös Epäonnekkaat- pari Sanjin kautta mutta he eivät olleet Little Gardenin suureen taisteluun osallisena.
Alabasta arc.ssa hän saapui kutsumatta Baroque Worksin kokoukseen. Crocodilelle selvisi Mr. 3:n puheista ettei hän ollut soittanut Little Gardenista kertaakaan vaikka hän oli saanut puhelun, Sanjilta. Mutta tietämättään Crocodile oli vahingossa paljastanut luulemalleen Mr. 3:lle eli Sanjille henkilöllisyytensä. Mr. 3:n epäonnistumisen vuoksi Crocodile päätti päästää Mr. 3:n päiviltään imemällä hänestä kaiken veden tehden hänestä muumion näköisen ja heittämällä hänet bananawanien (banaanikrokotiilien) altaaseen jossa hänen oletettiin tulleen syödyksi.
Tehtyään ympärilleen vahapallon (Doru Doru Ball) hän selviytyi banaanikrokotiilin vatsassa hengissä pysytellen vahapallon sisällä. Päästyään banaanikrokotiilin suusta Sanjin potkaistua sitä mahaan Mr. 3 ensimmäisenä hörppi vettä krokotiilien vuotavasta ammeesta. Mr. 3:n avulla Olkihatut pääsivät pakoon Crocodilen vankilasta. Sanjin pakottamana Mr. 3 teki vahavahavoimillaan avaimen lukkoon ja päästi Olkihatut menemään. Lopuksi Sanji länttäsi Mr. 3:n mahaan viestin Crocodilelle ja potkaisi hänet tajuttomaksi.
Englanniksi dubatussa animeversiossa Little Garden arc. leikattiin kokonaan pois joten häntä ei myöskään nähty rangaistavana kokouksessa. Toisin sanoen, Mr. 3 oli poistettu One Piecestä kokonaan. Eikä siis hänen pariaan Miss Golden Weekiäkään näkynyt. Onneksi on olemassa manga ja englanniksi tekstitetty anime.
Upseeriagentit > Miss Golden Week

Miss Golden Week on Mr. 3:n, vahaveistäjän apuri. Miss Golden Week on melko rauhallinen taisteluissa. Hänet nähdään usein syömässä lempivälipalaansa, keksejä (riisikakkuja). Hän käyttää aseenaan Color Trap (Valttiväri) -nimisiä hyökkäyksiä.
Miss Golden Week näkyy vain Little Garden -osassa. Siinä hän taistelee Luffyä vastaan joka yrittää pelastaa ystäviään tekemällä Color Trapeja maahan ja Luffyn kroppaan. Ensin hän saa Luffyn "pettämään" ystävänsä tekemällä maahan väriansan johon Luffy astuu ja menettää ansan myötä intonsa. Nami saa kuitenkin kierreltyä väriansan taian käskemällä Luffyn jäämään väriansan päälle, mutta Luffy astuukin pois ansan päältä. Luffy itse ei pystynyt kontrolloimaan ruumistaan siinä tilanteessa. Myöhemmin Miss Golden Week teki Luffyn selkään toisen väriansan joka sai Luffyn nauramaan niin ettei pystynyt auttamaan ystäviään, mutta Usoppin sotkettua väriansan törmätessään Luffyyn, taika raukesi. Miss Goldenweek teki vielä Luffyä vastaan kaksi väriansaa, toisen maahan johon Luffy tekisi kaikki hyökkäyksensä tahtomattaan ja toisen Luffyn selkään joka sai Luffyn rentoutumaan ja istumaan teelle Miss Golden Weekin kanssa. Usopp poltti Luffyn paidan joten Miss Golden Weekin tekemä taika taas kerran rikottiin. Viimeisenä muttei vähäisempänä Miss Golden Week maalasi Mr. 3:n taisteluhaarniskan tehden siitä uskomattoman vahvan. Kun Mr. 3 kukistettiin Miss Golden Week yritti piiloutua ja paeta, mutta Kvaakku (Carue) paljasti hänet. Kohtausta ei näytetty mitä Miss Golden Weekille tehtiin, kuului vain hänen kiljuntansa. Ehkä siksi kohtausta ei näytetty, koska hän on lapsen näköinen pikkutyttö. Pian Luffy ja muut olivatkin hänen riisikakkujensa kimpussa.
Miss Golden Weekillä on oma mini-osa One Piece -mangassa. Hän matkasi pretodactyl-liskon selässä Little Gardenista Miss Valentinen ja Mr. 5:n kanssa. Liskon he saivat viemään heidät vankilaan johon Baroque Worksin jäseniä oltiin vangittu Color Trapin avulla. Myrsky kuitenkin pyyhki merkin pois ja he putosivat saarelle missä Hina, ex-mustakissa merirosvo Jango ja Fullbody majailivat. Hän vapautti väriansojaan käyttäen muut Baroque Worksin jäsenet paitsi Sir Crocodilen ja Mr. 1:n sillä he eivät halunneet paeta. Myöhemmin he perustivat uuden Spider`s Cafen.
Koska Little Garden -osuus oli leikattu englanniksi dubatusta One Piece -animesta, Miss Golden Week ei esiintynyt ollenkaan One Piecessä, eikä siis liioin Mr. 3:kaan.
Upseeriagentit > Mr. 4

Mr. 4 on Miss Merry Christmasin pari. Mr. 4 ja Miss Merrychristmas ovat yhdessä vahvempia kuin Mr. 3 ja Miss Golden Week mutta Mr. 3 parinsa kanssa ovat korkeammassa arvossa sillä hän on fiksumpi kuin Mr. 4.
Mr. 4:llä on koira nimeltä Lassue, joka on kanuuna, mutta syönyt Inu Inu no Mi (Dog Dog Fruit/Koirakoiramarja): mallia mäyräkoiran. Lassue aivastelee räjähtäviä pesäpalloja, joita Mr. 4 lyö 4000 kilon mailallaan vastustajia kohti.
Hän on iso, lihava ja voimakas, mutta hidas. Hänen parinsa Miss Merry Christmas taas on hyvin "nopeatempoinen" persoona. Lyödessään palloja Mr. 4 on kuitenkin uskomattoman nopea.
One Piecessä hän taisteli Miss Merry Christmasin ja Lassuen kanssa Usoppia ja Tony Tony Chopperia vastaan Alabastassa. Mr. 4 löi Lassuen syöttämiä palloja kohti vastustajia ja Miss Merry Christmas hyökkäsi maan alta. Alue oli täynnä Miss Merry Christmasin tekemiä aukkoja ja tunneleita joihin Mr. 4 piiloutui välillä ja nousi aavistamattomasta paikasta ja ampui Lassuen pallot kohti vihollisia. Mr. 4 hävisi Usoppille ja Chopperille Usoppin (Usopp Hammer Shooting Star) hyökkäyksen ansiosta, jossa Chopperin sarvista muodostettu ritsa ampui Usoppin vasaran voimalla Mr. 4:n mahaan jolloin Mr. 4 osui raunioihin ja taantui. Viimeistelyksi Lassue päästi suustaan vielä yhden pallon joka räjähti Mr. 4:n, Miss Merry Christmasin ja Lassuen vieressä.
Mr. 4 ja muut vietiin vankilaan josta he kuitenkin vapautuivat ja perustivat uuden Spider's Cafen.
Upseeriagentit > Miss Merry Christmas

Miss Merry Christmas on Mr. 4:n pari joka on hyvin hidas, mutta Miss Merry Christmas on nopea ja puhuukin nopeasti. Hän saattaa hokea nopeuksissaan sanan ensimmäistä tavua.
Hän on syönyt Mogu Mogu no Mi (Mole Mole Fruit/Myyrämyyrämarjan): Mallia myyrän joka antaa hänelle voiman muuttua kokonaan myyräksi, pysyä ihmisenä tai muuttaa itsensä puoliksi ihmiseksi ja puoliksi myyräksi, hybridiksi. Usopp ensisilmäyksellä luuli häntä pingviiniksi. Koska hän on kuin myyrä hän voi kaivautua maan alle ja piilotella itseänsä siellä ja hyökätä.
Miss Merry Christmas taisteli parinsa Mr. 4:n ja Lassuen kanssa Alabastassa Usoppia ja Chopperia vastaan. Hän hyökkäsi pelkästään Usoppin kimppuun ja Mr. 4 ja Lassue Chopperin. Miss Merry Christmasin voitti Chopper menemällä sarvimuotoonsa ja pyydystäen Miss Merry Christmasin sarviinsa ja vieden Usoppin sokaisten Mr. 4:n näkyvyyden Miss Merry Christmasin Mr. 4:ää päin joka luuli kohteen olevan Usopp mutta löikin vahingossa omaa pariaan.
Miss Merry Christmas ja muut Baroque Worksin jäsenet joutuivat vankilaan mutta he pakenivat Miss Golden Weekin avustuksella ja perustivat uuden Spider`s Cafen.
Upseeriagentit > Lassoo

Lassoo on Mr. 4:n kanuunakoira joka on syönyt Inu Inu no Mi (Dog Dog Fruit/Koirakoiramarja): Mallia mäyräkoiran. Lassoo siis oli alun perin kanuuna. Lassoolla on aina nuha ja hänellä valuukin kirsustaan räkää alvariinsa. Tämän vuoksi hän aivastelee paljon ja jokaisesta aivastuksesta hänen suustaan pamahtaa tennispalloja jotka ovat oikeasti aikapommeja. Kun Lassoo on aivastanut pallonsa Mr. 4 laukoo ne mailansa avulla vihollisia kohti. Taistelun kuluessa Chopper keksii käyttää Lassoota Mr. 4:sta ja Miss Merry Christmasia vastaan. Chopper heitti hiekkaa Lassoon kuonon alle ja Lassoo aivasti mutta Chopper käänsi Lassoon pään yhteen Miss Merry Christmasin tekemistä koloista ja sai koko taistelukentän räjähtämään. Chopper ja Usopp ehtivät kuitenkin paeta paikalta sillä välin kuin Mr. 4, Miss MC ja Lassoo ihmettelivät heidän strategiaansa. Taistelu ei kuitenkaan päättynyt tähän mutta Lassue teki joka tapauksessa myöhemmin ratkaisevan liikkeen. Hän päästi suustaan mennessään tajuttomaksi pommin Mr. 4:n ja Miss Merry Christmasin vieressä ja pommi räjähti. Räjähdyksen myötä rauniot romahtivat heidän päälle.
Upseeriagentit > Mr. 5

Mr. 5 on alimmaksi sijoittunut Upseeriagentti Baroque Worksissa hänen parinsa Miss Valentinen kanssa.
Hän on syönyt Bomu Bomu no Mi (Bomb Bomb Fruit/Bombommarjan) joka antaa hänelle voiman saada jokainen haluamansa ruumiinosansa räjähtämään (ja jopa kokonaan itsensä) vahingoittamatta itseään. Yleensä Mr. 5 käyttää aseena räkäänsä joka räjähtää hetken kuluttua hänen heitettyään sen vihollisia päin. Mr. 5 saa myös hänen hengityksensä räjähtämään.
Mr. 5 ja Miss Valentine nähdään ensimmäistä kertaa Whiskey Peakissa ja myöhemmin Little Gardenissa. Taistellessaan Mr. 3:n, Miss Golden Weekin ja Miss Valentinen kanssa Little Gardenissa hänet voitti Zoro yhdellä hyökkäyksellä. Koska Little Garden arc. leikattiin pois englanniksi dubatussa versiossa Mr. 5 voitettiin parinsa kanssa jo Whiskey Peakissa Luffyn ja Zoron välisen tappelun ohella.
Mangan miniarc.ssa hän, Miss Valentine ja Miss Golden Week lähtivät pelastamaan muita Baroque Worksin jäseniä. Pelastettuaan heidät (Crocodilea ja Mr. 1:stä lukuun ottamatta) he perustivat uuden Spider's Cafen.